Naloga 1 - B

Prijatelja Hans in Greta sta se ob iskanju poti iz labirinta izgubila, ne samo to, tudi ločila sta se. Pomagaj najprej vsakemu posebej, nato pa še obema skupaj, da uideta iz labirinta.

Greta se znajde v prazni sobi, no skoraj prazni. V njej je le USB ključek z datoteko "*besede.txt*”, kjer je vsaka v svoji vrstici ena beseda. Besede so sestavljene le iz malih črk slovenske abecede brez šumnikov.

* Besede uredi po vrsti glede na vsoto njihovih črk. Vsaki črki kot število pripiši njeno zaporedno mesto v slovenski abecedi brez šumnikov: črka a ima vrednost 1, b ima vrednost 2, c ima vrednost 3, d ima vrednost 4, ... Zadnja črka je z, njena vrednost je 22.
* Besede z enako vsoto črk uredi po produktu vrednosti njihovih črk, kjer vsaki črki pripišeš število na enak način kot prej.
* Besede, ki se ujemajo v vsoti in produktu, naj bodo med seboj urejene tako, kot so bile v prvotnem seznamu (in ne po abecedi!).

**Primer: vsota besede 'dac' je 8 (4 + 1 + 3), produkt pa 12 (4 \* 1 \* 3).**

Besede v pravem vrstnem redu zapiši v datoteko 'urejene\_besede.txt'. Vsako besedo zapiši v svojo vrstico.

**REŠITEV:** je vsota vrednosti 1743. in 883. besede v datoteki 'urejene\_besede.txt'.

**Pomoč:**

Oglej si, kaj naredi tale delček kode:

def vrednost(stevilo):

'''Vrne vsoto desetic in enic'''

return stevilo % 10 + stevilo // 10 % 10

tabela = [123, 34, 345600, 31, 703]

tabela.sort(key = vrednost)

print(tabela)

tab2 = [23, 14, 41, 25000, 2500, 2001]

tab2.sort()

tab2.sort(key = vrednost)

print(tab2)