Naloga 1 - A

Prijatelja Hans in Greta sta se ob iskanju poti iz labirinta izgubila, ne samo to, tudi ločila sta se. Pomagaj najprej vsakemu posebej, nato pa še obema skupaj, da uideta iz labirinta.

Hans se znajde v globokem jašku, iz katerega lahko pobegne le tako, da iz danega zapisa kamnov, ki segajo v jašek, ugotovi, na kakšen način bo po kamnih splezal iz njega.

Zapis kamnov je zapisan na datoteki “*zakodirano.txt*”, vsaka vrstica predstavlja eno vrsto kamnov. V vsaki vrstici so podatki za 20 kamnov (podatki so ločeni s presledkom). Podatek o kamu pove, za koliko je kamen vbočen (torej Hans lahko skoči nanj). V primeru, da je število 0, to pomeni, da na ta kamen Hans ne more skočiti. Hans se lahko reši le, če je v vsaki vrstici vsaj en kamen, ki je vbočen.

**Predpostavi, da Hans za najbolj varno pot vedno skače po najbolj vbočenih kamnih.**

**Poišči vsoto vbočenosti tistega zaporedja kamnov, po katerih bo Hans prišel iz jaška.** Če Hans ne more priti iz jaška, za rešitev vzemi vsoto do sedaj. Ta vsota je tvoja vstopna točka k nalogi 2 - A.